METODICKÝ LIST: Matematickí detektívi – koľko zaplatíme za pekárenské výrobky? 
Cieľ, zameranie aktivity: Zistiť ceny výrobkov vo vybraných predajniach v meste Nováky (Lidl, CBA potraviny, pobočka PPaC), údaje zaznačiť do prehľadnej tabuľky a vytvoriť graf. Následne budú žiaci pracovať s vytvorenými grafmi a preveria si, či údaje ktoré sú v grafe zaznačené, vedia aj prečítať a vyhodnotiť. 
Vyučovací predmet: 
Matematika – 5. ročník, zber a zaznamenávanie údajov, tvorba tabuliek a grafov

Informatika – 5. ročník, práca s programom Excel

Pomôcky: Pripravená tabuľka na zaznamenávanie údajov, počítač, počítačový program Excel, dataprojektor na prezentáciu výsledkov pred celou triedou. 

Príprava: Pred realizáciou navštívime vybrané druhy obchodov, pričom sa s pracovníkmi dohodneme na budúcej návšteve našich žiakov, ktorým budú pracovníci v prípade potreby nápomocní. Taktiež pripravíme tabuľky pre žiakov, do ktorých budú zaznamenávať zistené údaje.
Postup: 

1. Žiakov rozdelíme do troch skupín, každá skupina dostane vopred pripravenú tabuľku na zapisovanie zistených údajov.

2. So žiakmi navštívime tri predajne v meste Nováky, kde môžeme kúpiť čerstvé pečivo a pekárenské výrobky – Lidl, CBA potraviny a pobočku PPaC. Žiaci budú sledovať rôzne druhy chleba, pečiva a pekárenských výrobkov a ich cenu.
3. Zistené údaje žiaci zaznamenajú do pripravenej tabuľky.

4. V počítačovej miestnosti v programe Excel vytvoria rovnakú tabuľku, zistené údaje použijú aj na vytvorenie prehľadných grafov podľa pokynov vyučujúceho.

5. Jednotlivé skupiny prezentujú svoje zistenia pred ostatnými spolužiakmi. 

6.  S využitím získaných údajov následne riešime slovné úlohy zamerané na výpočty s eurami.
Zhrnutie: V potravinách sa žiaci naučili slušne komunikovať. Pri tvorbe grafov a tabuliek rozvíjali svoje počítačové zručnosti v programe Excel. Prezentáciou vytvorených grafov sa učili vystupovať pred spolužiakmi a získali potrebné sebavedomie. Na záver si precvičili čítanie údajov z grafov a jednoduché matematické výpočty pri riešení slovných úloh. 
Prílohy:

1. Pripravené tabuľky pre žiakov
	Názov predajne
	Cena výrobkov v €

	
	Rožok obyčajný
	Šiška čokoládová
	Chlieb biely

	Lidl
	
	
	

	CBA potraviny
	
	
	

	PPaC
	
	
	


	Názov predajne
	Cena výrobkov v €

	
	Chlieb čierny
	Oškvarkový pagáč
	Lúpačka maková

	Lidl
	
	
	

	CBA potraviny
	
	
	

	PPaC
	
	
	


	Názov predajne
	Cena výrobkov v €

	
	Vianočka
	Rožok celozrnný
	Croisant

	Lidl
	1,30
	0,35
	0,25

	CBA potraviny
	1,60
	0,45
	0,40

	PPaC
	1,20
	0,30
	0,35


2. Ukážka grafu vytvoreného žiakmi:

3. Príklady slovných úloh zameraných na počítanie s eurami (môžeme využiť aj čítanie údajov zo zostavených grafov):

a) Koľko bude stáť 5 celozrnných rožkov, dve vianočky a 3 croisanty ak ich kúpime v obchodnom reťazci Lidl? Koľko nám vydajú z 20 € bankovky?
b) Aký bude rozdiel v cene ak kúpime 2 croisanty, 1 vianočku a 7 celozrnných rožkov  v CBA potravinách a v pobočke PPaC?

c) Aký je rozdiel v cene vianočky v predajni Lidl a CBA potraviny?
